ଛେଣ୍ଡିପଦାଃ ଅନୁଗୋଳ-ଛେଣ୍ଡିପଦା ୬୩ ନମ୍ବର ରାଜ୍ୟ ରାଜପଥରେ ଜିନ୍ଦଲ ପ୍ଲାଣ୍ଟ ନିକଟରେ ଟ୍ରକ୍ ପଛରେ ଏକ ଯାତ୍ରୀବାହୀ ବସ୍ ଧକ୍କା ଦେଇଥିବା ବେଳେ ୫ଜଣ ଯାତ୍ରୀ ଗୁରୁତର ଆହତ ଓ ୧୦ ଜଣ ଯାତ୍ରୀ ଆହତ ହୋଇଛନ୍ତି। ସୂଚନା ଥାଉ କି ଗତକାଲି ବିଳମ୍ବିତ ରାତି ୧ଟାରେ ଶିବଶଙ୍କର ନାମକ ବସଟି ଦେବଗଡ଼ରୁ ଭୁବନେଶ୍ୱର ଯାଉଥିଲା।
ଆଉ ଜିନ୍ଦଲ ପ୍ଲାଣ୍ଟ ମ୍ୟାଟେରିଆଲ ଗେଟ ନିକଟରେ ଛିଡା ହୋଇଥିବା କୋଇଲା ବୋଝେଇ ଟ୍ରକ ପଛରେ ବସଟି ଭାରସାମ୍ୟ ହରାଇ ଧକ୍କା ଦେଇଥିଲା। ବସରେ ୪୫ ରୁ ଉର୍ଧ୍ବ ଯାତ୍ରୀ ଥିବାବେଳେ ୫ଜଣ ଗୁରୁତର ଆହତ ଓ ୧୦ ଜଣ ଆହତ ହୋଇଛନ୍ତି। ଅନ୍ୟ ଯାତ୍ରୀ ଅଳ୍ପକେ ବର୍ତ୍ତି ଯାଇଛନ୍ତି।
